કોંગ્રેસના કાર્તી ચિદમ્બરમની માની લોન્ડરિંગ અને લાંચ લેવાના કેસમાં ધરપકડ થઇ છે.૨૦૧૨માં કોંગ્રસના શાસનમાંજ બેન્કોનાં હજારો કરોડ લઇ વિદેશ ભાગી ગયેલ જતીન મહેતા સામે કોંગ્રેસે કોઈ પગલાં લીધા નહોતા.કેન્દ્રમાં ભાજપની સરકાર આવી ત્યારબાદ તેની મિલકતો ટાંચમાં લેવામાં આવી છે.કોંગ્રેસના સમયમાંજ જેને લોન આપી હતી તેવા રોટોમેકના વિક્રમ કોઠારી અને તેના પુત્રની ૩૬૯૫ કરોડના વિલફુલ ડિફોલ્ટર કેસમાં સીબીઆઈએ ધરપકડ કરી છે અને હાલ જેલમાં છે.આ જ રીતે કોંગ્રેસ શાસનમાં લોન લેનાર આર.પી.ઈન્ફોસીસ્ટમના ડીરેકટરોની પણ ૫૧૫ કરોડની બેંક સાથેની છેતરપીંડી કેસમાં ધરપકડ કરવામાં આવી છે.કેન્દ્ર સરકાર દ્વારા ૪૦૦ કંપનીઓની યાદી તૈયાર કરાઈ છે અને બેન્કોના પૈસાનું ફૂલેકું ફેરવનાર ૯૧ ડિફોલ્ટરોને દેશ છોડવા પર પ્રતિબંધ લગાવી દીધો છે.ડિફોલ્ટરો કાયદાનો ફાયદો લઇને છટકી ના જાય તે માટે કેન્દ્ર સરકાર દ્વારા ‘ઇન્સોલ્વન્સી એન્ડ બેન્કરપ્ટસી કોડ ૨૦૧૬’ નો નવો કાયદો અમલમાં લાવવામાં આવ્યો છે.આ ઉપરાંત દેશની જનતાના પૈસા સુરક્ષિત કરવા માટે હાલ એફઆરડીઆઈ બીલ પણ ચર્ચામાં છે.